
Skelbiamos apklausos sąlygų priedas Nr. 2



DIVIZIJOS GENEROLO STASIO RAŠTIKIO LIETUVOS KARIUOMENĖS MOKYKLOS BRIGADOS GENEROLO KAZIO VEVERSKIO POLIGONO 
UNIVERSALAUS VISUREIGIO
TECHNINĖ SPECIFIKACIJA

I. BENDRIEJI REIKALAVIMAI

1. Universalus visureigis, benzininiu varikliu, yra skirtas ilgalaikiam naudojimui įvairiems darbams, naudojamas kroviniams, kariams ir darbuotojams pervežti.
2. Universalus visureigis privalo būti naujas, nenaudotas ir pagamintas ne seniau kaip 2024 metais, visiškai sukomplektuotas, paruoštas eksploatacijai, neeksperimentinis.
3. Universalus visureigis turi turėti dokumentą, patvirtinantį jo kilmę, t. y. gamintoją, kokybę ir garantiją (dokumentacija pateikiama kartu su preke).
4. Turi būti universalaus visureigio ir jo priedų eksploataciją ir priežiūrą reglamentuojanti instrukcija lietuvių kalba.
5. Tiekėjas savo lėšomis privalo apmokyti du pirkėjo nurodytus darbuotojus dirbti su transporto priemone. 
6. Tiekėjas turi būti gamintojas, o jeigu nėra gamintojas – oficialus atstovas, turintis teisę atlikti siūlomos prekės techninę priežiūrą ir remontą garantiniu laikotarpiu arba būti sudaręs atitinkamų paslaugų teikimo sutartį su kitu tokią teisę turinčiu ūkio subjektu. Kartu su pasiūlymu turi būti pateiktas siūlomos prekės gamintojo įgaliojimas ar kitas dokumentas, patvirtinantis tiekėjo teisę atlikti techninės priežiūros ir remonto paslaugas garantiniu laikotarpiu arba pateikiami įrodymai apie sudarytą atitinkamų paslaugų teikimo sutartį su kitu tokią teisę turinčiu ūkio subjektu. 
7. Turi atitikti ES homologaciją traktoriui;
8. Turi būti sumontuotas garsinis signalas bei priekinių ir galinių šviesų žibintai su posūkių signalais, gabaritais bei šoniniais galinio vaizdo veidrodėliais.
9. Turi būti sumontuota elektrinė gervė su plieniniu ar alternatyviu sintetiniu, medžiaginiu trosu.
10. Ant universalaus visureigio stogo sumontuoti papildomi LED žibintai su valdymo bloku kabinoje, skirti apšviesti teritoriją iš šonų.
11. Universalus visureigis turi turėti tachometrą ir odometrą.
12. Universalus visureigis turi būti sukomplektuotas kartu su savivarte priekaba.

II. EKSPLOATACIJOS YPATUMAI

13. Universalų visureigį numatoma eksploatuoti kariuomenės vieneto dislokavimo vietose natūraliomis oro sąlygomis.
14. Universalus visureigis bus eksploatuojamas pagal poreikį. Turi būti pritaikytas ilgalaikiam darbui. Nepertraukiamas darbo laikas – ne trumpesnis kaip 6 val.

III. UNIVERSALAUS VISUREIGIO IR PRIEKABOS TECHNINĖS SAVYBĖS
	Specifikacija
	Reikalavimas

	Variklis

	Variklio tipas
	Benzininis 

	Variklio galia
	Ne mažiau kaip 60 kW ir ne daugiau kaip 66 kW

	Variklio darbinis tūris
	Ne daugiau kaip 1000 cm³

	Cilindrų skaičius
	Ne mažiau kaip 3

	Aušinimo sistema
	Aušinamas skysčiu

	Transmisija

	Transmisija
	CVT tipo

	Greičio diapazonai
	Lėta eiga ir maksimalaus greičio pavara.

	Ratų pavara
	Visi 4 varomi ratai arba visi 4 varomi ratai su blokiruote, galimybe perjungti į 2 varomus ratus gale.

	Diferencialo blokiruotė priekyje
	Automatinis blokavimas važiuojant tiesiai arba priverstinis blokavimas

	Diferencialo blokiruotė gale
	Privaloma, įjungimas elektrohidrauliškai arba automatiškai

	Pakaba

	Priekinė
	Nepriklausoma amortizacija

	Galinė
	Spyruoklinė amortizacija galinei ašiai arba nepriklausoma pakaba.

	Stabdžiai

	Tipas
	Diskiniai, hidrauliškai aktyvuojami

	Rankinis stabdis
	Elektroninis

	Padangos

	Tipas
	Aukšto pravažumo, tinkamos darbui ant asfalto, bekelėje ir pievoje.

	Priekinės
	ne mažiau kaip 29x9.0-14

	Galinės
	ne daugiau kaip 29x11-14

	Dimensijos

	Ratų bazė
	Ne daugiau kaip 2860 mm.

	Svoris
	Ne daugiau kaip 1100 kg.

	Ilgis
	Ne daugiau kaip 3897 mm.

	Plotis
	Ne daugiau kaip 1655 mm.

	Aukštis
	Ne daugiau kaip 2100 mm.

	Prošvaisa žemiausioje vietoje
	Ne mažiau kaip 300 mm.

	Degalų bako talpa
	Ne mažiau kaip 40 l

	Krovinių platformos ilgis
	Ne mažiau kaip 880 mm.

	Krovinių platformos plotis
	Ne daugiau kaip 1420 mm.

	Krovinių platformos valdymas
	iš kabinos vidaus elektra arba hidrauliniu būdu.

	Krovinių platformos krovumas kg
	Ne mažiau kaip 280 kg.

	Didžiausias leistinas krovumas su keleiviais ir vairuotoju
	Ne mažiau kaip 1650 kg.

	Vilkimo galia priekabai
	Ne mažiau kaip 800 kg.

	Krovinių platforma
	Galinis bortas lengvai atidaromas. Galimybė paversti krovinių platformą į atvirą platformą (be šoninių ir galinių bortų).

	Krovinių platformos apsauginis padengimas
	Krovinių platformos vidinė dalis padengta polimerine/kompozitine danga, kuri atspari braižymui ir įlenkimui, apsaugo nuo rūdžių.

	Krovinių tvirtinimas
	Ne mažiau kaip 4 integruoti tvirtinimo taškai krovinių platformoje, skirti kroviniui tvirtinti.       

	Kablys priekabai
	Privalomas

	Kita

	Vairo stiprintuvas
	Privaloma

	Išmanus informacinis monitorius
	Turi rodyti: mašinos išdirbį, degalų lygį, įspėjimą apie artėjantį techninį patikrinimą, aušinimo skysčio temperatūrą, priekinio diferencialo įjungimą, 4 varančiųjų ratų įjungimą.

	Daiktadėžė
	kabinoje.

	Puodelių laikikliai
	kabinoje.

	Sėdimos vietos
	Ne mažiau kaip 5 sėdimos vietos, įskaitant vairuotoją.

	Sėdynės tipas, sėdynės atlošas
	Sėdynės atsparios drėgmei, ne mažiau kaip 45 cm aukščio sėdynės atlošas.

	Vairuotojo sėdynė
	Reguliuojama į priekį/atgal.

	Elektra
	12 V elektros sistema su elektros įvadu/rozete išoriniams prietaisams.

	Žibintai
	Papildomi LED žibintai ant stogo 

	Krovinių platformos išvertimas
	Mechaninis arba lygiavertis.

	Kabina
	Visiškai uždara kabina su šildymu. Kabinos durys lengvai išimamos, pakeičiant tinkline apsauga.

	Priekinis stiklo valytuvas
	Priekinis stiklo valytuvas su apiplovimu.

	Šoniniai veidrodžiai
	Šoniniai veidrodžiai kairėje ir dešinėje.

	Homologacijos paketas registracijai
	Transporto priemonė turi būti registruojama kaip traktorius, atitikti reikalavimus dalyvauti eisme viešaisiais keliais.


	Saugos diržai
	Ne mažiau kaip 5 vnt.

	Valstybinio numerio laikiklis su apšvietimu
	Privaloma.

	Priekaba

	Tipas
	Savivartė su elektrohidrauline pakėlimo sistema

	Ilgis
	Ne mažiau kaip 3000 mm ir ne daugiau kaip 3060 mm.

	Plotis
	Ne mažiau kaip 1410 mm ir ne daugiau kaip 1460 mm.

	Maksimali keliamoji galia
	Ne mažiau kaip 1550 kg.

	Priekabos svoris
	Ne daugiau kaip 340 kg.

	Ašių skaičius
	Ne mažiau kaip 2 ašis.

	Platformos pakėlimo kampas
	Ne mažiau kaip 50o ir ne daugiau kaip 60o

	Platformos pakėlimo kryptis
	Atgal ir į šonus.

	Jungtis
	Sumontuota atitinkama tvirtinimo jungtis, tinkama užkabinti su universaliame visureigyje sumontuota priekabos jungtimi.

	Platformos pakėlimo valdymas
	Laidinis pultas.

	Bortai
	Nulenkiami šoniniai bortai bei galinis bortas. Galiniame borte įrengta birių krovinių iškrovimo anga.



IV. GARANTIJA

[bookmark: _GoBack]15. Universaliam visureigiui turi būti suteikta ne trumpesnė kaip 24 mėnesių garantija (neišskiriant jokių mazgų ar elementų) nuo perdavimo–priėmimo akto pasirašymo dienos.
16. Garantinio laikotarpio metu atsiradusius techninius gedimus pašalina ir nekokybiškas detales tiekėjas pakeičia nemokamai sutartyje nustatytais terminais.
17. Garantinio laikotarpio metu teikiamos techninės pagalbos teikimo komandos reagavimo laikas – ne ilgesnis kaip 48 val. nuo pranešimo telefonu arba el. paštu gavimo.
18. Garantinio laikotarpio metu nustatytų gedimų šalinimas vykdomas ne ilgiau kaip per 15 kalendorinių darbo dienų, atliktiems darbams papildomai suteikiama ne trupesnė kaip 6 mėnesių garantija.
19. Universalus visureigis (ir jam priklausantys priedai) turi būti tiekėjo lėšomis pristatytas, iškrautas ir išbandytas nurodytoje pirkėjo vietovėje Lietuvos Respublikoje.

